Датум: 22.4.2021.

**Извештај о активностима Ученичког парламента**

**Дан планете Земље**

Дан планете Земље обележили смо одласком у Специјални резерват природе „Обедска бара“. Посету је организовала Асоцијација ученичких парламената под руководством Соње Туцаковић уз подршку Града и Градске управе за образовање а у сарадњи са ЈП „Војводина шуме“. Одржале су се радионице од стране Светске фондације за природу (WWF ). Основни циљ радионица био је подизање свести код деце о начину на који можемо и требамо да чувамо нашу животну средину. Деца су била подељена у групе и свака је имала задатак, односно презентацију- како настају меандри, како сачувати угрожене биљне и животињске врсте, како заштитити угрожено подручје од поплава и како постићи хармонију са природом. Нашу школу представљале су Ана Дабић, Христина Цабунац и Невена Тадић као координатор. Провели смо прелеп дан у природи, дружили се и много тога научили, јер је Обедска бара подручје од изузетног значаја за флору и фауну, деца имају директан контакт са природом, и због својих особености је баш она изабрана за одржавање радионица. Надамо се да ћемо у будућности имати још много оваквих лепих дружења.

Координатор Ученичког парламента

\_\_\_\_\_\_\_\_\_\_\_\_\_\_\_\_\_\_\_\_

Невена Тадић